google/wiki40b huggingface dataset:
Ferry Corsten

Karriere

Ferry Corsten startet sin musikkarriere i 1989 og slo for alvor gjennom i 1999 med hitsingelen Out of the Blue. Populariteten førte til samarbeid med etablerte navn som Tiësto, og duoen ga ut flere hits under navnet Gouryella. I 1999 ble han kåret til årets produsent under Ericsson Muzik Award i London. Året etter fikk han pris for beste remix for sin versjon av Samuel Barbers «Adagio For Strings» under Dancestar 2000-utdelingen.
Ferry Corsten står bak plateselskapene Tsunami Records og Flashover Recordings og deltok i produksjonen av Trance Nation-serien.
Egne utgivelser som Fire, Rock Your Body Rock, Punk og Watch Out har vært gjengangere på hitlister i flere land, mens han også er kjent for remixer av artister som U2, Duran Duran, Faithless og Moby.
Corsten er også en av mange produsener som har plateslipp under forskjellige alias. Han har for øyeblikket gitt ut materiale under følgende navn: 4x4, A Jolly Good Fellow, Albion, Bypass, Cyber F, Dance Therapy, Digital Control, Eon, Exiter, Ferr, Firmly Underground, Free Inside, Funk Einsatz, Kinky Toys, Moonman, Party Cruiser, Ransom, Pulp Victim, Raya Shaku, Sidewinder, System F, The Nutter og Zenithal.
Han har også gjort en del samarbeidsprosjekter under forskjellige alias: Alter Native, Blade Racer, Discodroids, Double Dutch, Elektrika, Energiya, FB, Fernick, Gouryella, Mind To Mind, Nixieland, Penetrator, Project Aurora, Roef, S.O.A, Scum, Selected Worx, Sons Of Aliens, Soundcheck, Spirit Of Adventure, Starparty, The Tellurians, Veracocha og  Vimana.
Auguste Pierre Chouteau

Bakgrunn

Auguste Pierre Chouteau tilhørte en kjent amerikansk, opprinnelig fransk, slekt av pelsjegere og handelsmenn. Hans onkel (farbror) René Auguste Chouteau deltok som tenåring i den av Pierre Laclède-ledede ekspedisjon som i 1764 grunnla byen Saint Louis i daværende spansk Louisiana. 
Hans far var Jean Pierre Chouteau, en av de første som bosatte seg i Saint Louis. Hans mor var Pelagie Kiersereau (1767-1793)  En av hans brødre var Pierre Chouteau jr. (som grunnla Fort Pierre i Sør-Dakota). En halvbror (født etter at faren giftet seg med  Brigitte Saucier) var François Chouteau, som etablerte en handelspost og ble en av de første nybyggere i Kansas City.

Karriere

Auguste Pierre Chouteau fikk sin militære utdannelse i West Point men forlot arméen i 1807, nesten rett etter at han hadde tatt sin offiserseksamen, for å delta i familiens forretningsvirksomhet som hovedsakelig innebar pelshandel med forskjellige indianerstammer, for hans del fremfor alt osagene. 
Chouteau rykket iblant inn som veiviser og tolk for flere mer eller mindre eventyrlige ekspedisjoner, noe som blant annet førte til en kort tid i fengsel i Mexico i 1817. Chouteau deltok også i de fredsforhandlinger som fulgte på oberst Henry Dodges ekspedisjon til kiowaenes område i 1834 og var en av USAs representanter ved undertegnelsen av en fredsavtale i 1837 med kiowaenes overhøvding Dohasan.
Tettstedet Chouteau i Oklahoma har fått sitt navn etter Auguste Pierre Chouteau.
Andronikos IV Palaiologos

Biografi

Andronikos IV Palaiologos var eldste sønn av keiser Johannes V Palaiologos og hans kone Helena Kantakouzene. Hans besteforeldre på morssiden var keiser Johannes VI Kantakouzenos og Irene Asanina.
Andronikos var medkeiser sammen sin far siden tidlig på 1350-tallet, men han gjorde opprør da den osmanske sultan Murad I tvang Johannes V til å bli vasall under Det osmanske rike i 1373. Andronikos IV hadde alliert seg med Murads sønn Savcı Bey, som samtidig gjorde opprør mot sin egen far, men begge opprør mislyktes. Sultan Murad I blindet og henrettet sin egen sønn og krevde at Johannes V blindet sin sønn også, men Johannes V blindet Andronikos bare på ett øye da han satte ham i fengsel.

Keisertiden

I juli 1376 fikk Andronikos hjelp fra Republikken Genova med å flykte fra fengslet, og han dro direkte til sultan Murad II. Her fikk han hjelp til å invadere Gallipoli som var blitt gjenerobret av bysantinerne ti år tidligere. Med den osmanske militære støtten kunne Andronikos dra videre mot Konstantinopel, innta byen og overta makten. Han klarte nå å fengsle både keiser Johannes V og hans sønn Manuel II Palaiologos.
Han gjorde imidlertid den feilen å la Genova få overta provinsen Tenedos. Guvernøren der nektet å gi fra seg makten og lot heller genovesernes motstandere i Venezia overta provinsen. Samme år, i 1377, kronet Andronikos sin unge sønn Johannes VII Palaiologos til medkeiser. I 1379 klarte Johannes V og sønnen Manuel å rømme til sultan Murad, og med hjelp fra venetianerne fikk de styrtet Andronikos. Med fortsatt støtte fra Venezia ble Johannes V gjeninnsatt på keisertronen med Manuel som medkeiser. Andronikos flyktet til Galata og oppholdt seg der til 1381, da han, på tross av sitt tidligere forræderi, ble innsatt som medkeiser og tronarving. Han fikk også personlig makten i byen Selymbria.
Andronikos IV døde før sin far i 1385, og kom aldri til å herske som legitim keiser i Bysants.
FA-cupen 1898/99

FA-cupen 1898/99 var den 28. sesongen av den engelske FA-cupen. Sheffield United møtte Derby County i finalen, som ble spilt 15. april 1899. Også denne sesongen ble finalen spilt i Crystal Palace i London.
Georg Kajanus

Familie

Han er sønn av den russiske adelsmannen og filologen Paul Vernstad (født Pavel Aleksevitsj Tjegodiev Sakonskij). Farens familie måtte flykte fra sitt gods i Kazan etter den russiske revolusjon, og kom i 1920 til Serbia. Faren hadde det meste av sin oppvekst i Nice, og kom i 1938 til Norge, kort tid etter vielsen med den fransk-finskættede skulptøren Johanne Kajanus. Også hun kom fra en bemidlet familie; hennes far var musikeren Johannes Kajanus, bosatt på Bakke gård i Trondheim, og hennes farfar var den finske komponisten og dirigenten Robert Kajanus (gift med Johanna Müller fra Trondheim). Paul og Johanne Kajanus fikk datteren Eva, som ble filmskaper og skuespiller, og sønnen Georg. Georg Kajanus vokste opp på Bakke gård i Trondheim. Han flyttet med moren og søsteren til Paris som tolvåring, og i 1959 til Montréal. Den meksikanske teater- og filmskuespilleren Nailea Norvind er datter av Georg Kajanus’ nå avdøde søster, Eva.
Werner Romberg

Bakgrunn

Werner Romberg vokste opp i Berlin og begynte i 1928 å studere fysikk og matematikk ved Universitetet i Heidelberg. En av hans professorer der var Philipp Lenard som var blitt berømt for sine arbeider med katodestråler og den fotoelektriske effekt. Lenard ble senere kjent for sine sterke sympatier for den voksende nazismen i landet. 
Romberg gjorde seg ferdig med første del av studiet i 1930 og begynte samme år med et videregående arbeid for en doktorgrad i München under ledelse av Arnold Sommerfeld.

Forsker

Han var på den tiden en av Tysklands ledende teoretiske fysikere. Doktorgradsarbeidet Zur Polarisation des Kanalstrahllichtes omhandlet polarisasjon av lyset som kanalstråler kunne produsere.
På denne tiden hadde Romberg engasjert seg sterkt i kampen mot Hitler og nazistene. Etter den nazistiske maktovertagelsen i 1933 og fullføringen av doktorgraden tok Romberg samme år en stilling i Dnepropetrovsk i den ukrainske delen av Sovjetunionen. Men etter noen få år der fikk han som tysker ikke lenger oppholdstillatelse og reiste i 1937 til Praha hvor han livnærte seg som privatlærer. Der følte han seg heller ikke trygg på grunn av nazistenes planer om å overta landet.

Skandinavia

Gjennom sitt akademiske nettverk fikk han kontakt med Egil Hylleraas som hjalp ham med å komme til Oslo hvor han høsten 1938 ble ansatt i en assistentstilling. Men da Tyskland okkuperte Norge i april 1940, måtte Romberg igjen flykte. Denne gangen til Uppsala hvor han ble til krigens slutt da han returnerte til Oslo og gruppen til Hylleraas. 
I samme forskningsgruppe arbeidet Harald Wergeland som i 1946 ble utnevnt til professor ved NTH i Trondheim etter Johan Holtsmark. I sin nye stilling arbeidet Wergeland for å få Romberg med seg. Dette lyktes i 1949 da Romberg ble ansatt som dosent i fysikk. Han hadde da blitt norsk statsborger etter at hans tyske statsborgerskap var blitt tatt fra han fem år tidligere. Det var i denne stillingen han i 1955 publiserte sitt viktigste arbeid Vereinfachte numerische Integration som inneholdt den mer presise algoritmen for numerisk integrasjon som skulle få hans navn. I 1960 ble han utnevnt til professor i anvendt matematikk. 
Gjennom sine forelesninger styrket Romberg aktiviteten spesielt innen numerisk analyse. Han hadde tidlig fattet interesse for elektroniske regnemaskiner og var i Oslo med i planleggingen av den norskbygde datamaskinen NUSSE. I 1962 tok NTH i bruk sin første, elektroniske regnemaskin GIER som la grunnlaget for en ny utvikling av faget.

Tilbake til hjemlandet

Romberg sa opp sin stilling ved NTH i 1968 da han ble ansatt som professor i anvendt matematikk ved Universitetet i Heidelberg. Her ble han til han gikk av med pensjon i 1978. Han beholdt sitt norske statsborgerskap.
Han bidro med opplysninger til boken om spionen Paul Rosbauds besøk i Norge skrevet av Arnold Kramish.
Jeg er jøde (bok)

Jeg er jøde – en norsk jøde om jødene i Norge og om folket uten landegrenser, er en bok av lege David Abrahamsen skrevet i 1935. 
Boken ble skrevet i etterkant av Hitlers maktovertakelse og kom ut samme år som Nürnberglovene.
Abrahamsen hadde ikke-jødiske nordmenn som målgruppe for boken, og skrev den for å imøtegå fordommer og gi kunnskap om jødisk historie, tenkemåte og dagligliv.  
Boken kom i ny utgave i 1985 da med erfaringene fra andre verdenskrig og jødeforfølgelsene i Norge inkludert.
Nordialog

Nordialog er en franchisekjede som først og fremst selger mobiltelefoner tilknyttet Telenor-abonnement.
Nordialog er en del av Kjedehuset.
Nordialog ble etablert i 1996 som en leverandør av kommunikasjonsløsninger for bedriftsmarkedet.
Fylkesvei 7456

Fylkesvei 7456 går mellom Storjorda og Trones i Beiarn kommune. Veien er 11,0 km lang.
Frem til 2019 hadde veien betegnelsen fylkesvei 495.
Epiophlebia

Levevis

Epiophlebia har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). 
Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Det Norske Solistkor

Det Norske Solistkor er et sangkor i Oslo. Besetningen er 26 sangere, men antallet varieres etter repertoar slik at koret gjør også konserter med mindre besetning. Koret ble etablert i 1950 av Norsk Solistforbund, etter en idé av sangerinnen Kathe Løvseth Ek,  med det formålet å være et ensemble med de høyeste kunstneriske mål for kormusikk. Korets første dirigent var komponisten Knut Nystedt. De initielle medlemmer var alle sangere som hadde hatt  profesjonell debut. Koret har hatt to dirigenter, Knut Nystedt (1950–1990) og Grete Pedersen (siden 1990).  
Solistkoret engasjerer profesjonelle sangere på freelance-basis. Det diskuteres om koret bør få rollen som Norges første profesjonelle kor hvis og når dette kan etableres.   
Solistkoret har forestått over to hundre urfremføringer med over sytti verk av norske komponister, spesielt Knut Nystedt. Under Nystedt turnerte koret i Tyskland, Frankrike og USA. Et besøk i Japan, Korea, Hongkong og Thailand i 1978 ble fulgt opp av konserter i Kina (1982) og Israel (1984 og 1988).
Koret har også under Grete Pedersens ledelse gjort flere store turneer, blant annet annet i USA og Canada. I 2007 turnerte koret i Japan i forbindelse med Grieg 07-jubileet. Koret turnerte også i Spania med Fabio Biondi og hans orkester Europa Galante.
I september 2005 hedret de sin stifter, Knut Nystedt, på hans 90-årsdag, og gjennomførete en miniturné til Sverige (oktober 2005) hedret Dag Hammarskjöld med to hovedverk av Edvin Østergaard og Eskil Hemberg, samt tre korverk av Knut Nystedt og Arne Nordheim.
Koret fikk Gammleng-prisen i klassen kunstmusikk i 2012.
Nådeløse gater

Handling

Frank er en profesjonell tyv om natten, men en respektabel fyr om dagen. Han har spesialisert seg på skapsprengning og opererer helst alene, men presses etterhvert hardt av Chicagos mafia til å delta på et større diamantkupp. Da han forsøker å trekke seg ut av mafiaens klør blir både hans venn og hans kjæreste utsatt for trusler. Når hans venn blir drept skjønner han at det eneste alternativet er å ta et endelig oppgjør med mafiaen.

Popularitet og økonomi

Nådeløse gater innbragte $11,5 millioner i USA og havnet på en 62-plass over de mest innbringende kinofilmene i USA i 1981. 
Produksjonskostnadene var på $5,5 millioner.

Anmelederne

Den ble godt mottatt av anmelderne, noe som gjenspeiles i at den har fått 96 % på Rotten Tomatoes. Den amerikanske filmanmelderen Roger Ebert gav den 3,5 av 4 stjerner.

Priser

Den ble nominert til Gullpalmen ved Filmfestivalen i Cannes.
Millennium Tower (London)

London Millennium Tower var en av flere ideer til  å bebygge plassen til den tidligere Baltic Exchange bygning  på St Mary Axe 30, City of London, som hadde blitt ødelagt av en hjemmelaget IRA-bombe -Skadene var så omfattende  at  den ikke kunne bygges opp igjen
Tårnet var tegnet av arktektene Foster & Partners for eierne av Trafalgar House. Planen var at tårnet skule bli det høyeste i Europa, og den sjette høyeste i verden på den tiden, etter de to Petronas Towers i Malaysia, Sears Tower (nå kalt Willis Tower) i Chicago, og de to tvillingtårnene i World Trade Center i New York. Høyden var planlagt til 386 meter med 92 etasjer, noe som betyr at det ville ha bltt det 21. høyste i verden i dag, og ville bli forbigått i Europa av Federation Tower. En utsiktsplattform for publikum var planlagt 300 meter over bakkenivå.
Tegningen inneholdt et meget uortodoks arrangemen av etasjene. Hovedsakelig var det to asymmetriske ellipser som var forbundet i en ene enden. Da planene først ble i kjent i 1996, lanserte avisen «Guardian» begrepet «erotisk agurk», et navn som ble raskt tatt opp av andre medier, og festet seg. I dag er den offisielle adressen: 30 St Mary Axe Gherkin
English Heritage hadde vært en av de største støttespillere for prosjektet før de trakk tilbake sin støtte, på grunn av innvendinger fra Heathrow Airport mot at en slik høy bygning ville forstyrre flytrafikken Prosjektet ble til slutt avlyst og siden solgt til forsikringsselskapet Swiss Re, som opprettet sitt hovedkvarter, også utviklet av Foster & Partnerskap
Javel André Citroën (Paris Metro)

Javel André Citroën er en stasjon på metroen i Paris.
Stasjonen betjener linje 10.
Kleť Observatorium

Kleť Observatory (Tsjekkisk: Hvězdárna Kleť) er et astronomisk observatorium i Den tsjekkiske republikk. Det ligger i regionen Sydböhmen, sør for toppen av fjellet Kleť, nær byen České Budějovice. Observatoriumet ble bygget i 1957 og ligger på en høyde av 1070 meter over havet og har omtrent 150 skyfrie netter per år.

Astronomerer

Astronomen Antonín Mrkos arbeidet her fra 1966-1991.
Det to hovedastronomene som for tiden arbeidet ved Kleť er Jana Tichá og hennes ektemann Miloš Tichý.

Asteroider

Asteroiden 5583 Braunerova ble oppdaget av A. Mrkos ved Kleť i 1989. Asteroiden 7796 Járacimrman ble gjennoppdaget av Kleť den 16. januar 1996 av Zdeněk Moravec og ble betegnet 1996 BG. Den ble observert inntil april 1996 og deretter igjen i juni og juli 1997. Det ble oppdaget at den var en savnet asteroide som tidligere hadde blitt sett to ganger, ved Osservatorio Astronomico di Brera i Nord-Italia den 12. desember 1973 og ved Siding Spring Observatory i Australia den 8. og 9. juli 1990. Asteroiden 4250 Perun (Zdeňka Vávrová, 1984)
Lop

Kulturminner

Den buddhistiske klosterbyen Rawaks ruiner (Rewake Fosi yizhi) og Shanpulagravfeltet (Shanpula gumuqun) ble i 2001 tilføyd på Folkerepublikken Kinas liste over kulturminner.

Samferdsel

Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.
Schwickertoptera

Utseende

Store, nettvinge-lignende insekter med store fasettøyne (hodet ligner øyenstikkere), hunnene med et tydelig eggleggingsrør (ovipositor). I vingene er årene RP og MA skilte gjennom hele vingen (hos andre nettvinger er de sammenvokst i den indre delen).

Fossiler

Gruppen er kjent fra fossiler fra Kritt fra Crato-formasjonen i Brasil.
Key City kraftverk

Key City kraftverk er et varmekraftverk i Blue Earth County i Minnesota, USA. Anlegget har en installert produksjonskapasitet på inntil 54 MW, fordelt på 3 turbiner. Operatør er energiselskapet Northern States Power Co LLC. 
Kraftverket stod ferdig utbygd i 1970. Brenselkilden er naturgass og fyringsolje.
Tanglu

Tanglu er en Linux-distribusjon som er basert på Debian. Dens formål er å sørge for et godt skrivebordsmiljø for regulære brukere og entusiaster. Sammenlignet med Debian, har Tanglu som plan å tilby en rekke brukervennlige, skrivebordsorienterte egenskaper slik som tilgjengeligheten av ny programvare, støtte for ekstra firmware som standard, og en regulær, tidsbasert lanserings-syklus.
Første versjon ble lansert 22. februar 2014. Siste versjon er 3.0 «chromodoris» , som ble lansert 5. august 2015.
Naked Nigun

Naked Nigun er et musikkalbum med Urban Tunélls Klezmerband, utgitt i 2005. Dette er bandets debutalbum.
Marcel Bezençon Awards

Melodifestivalen-vinnere

Siden 2005 har Sveriges Television (SVT) delt ut Marcel Bezençon-priser under sin nasjonale finale Melodifestivalen. Prisene har samme format som Eurovision-prisene. Sanger som også vant Eurovision Song Contest er markert i fet skrift.
Fretwork

Fretwork er et musikkalbum med Bjørn Berge fra 2009.
Vandremaur

Vandremaur (Dorylinae på latin) er en type maur. Lever helst i store flokker, og bor nesten aldri noen steder over lengre tid men flytter i stedet rundt. Denne typen maur kan klare å fortære både små og store dyr.
Gaugamela

Gaugamela var en bosetning i det gamle Assyria, antagelig nordøst for Ninive, mellom elvene Tigris og Store Zab (Lykos). Mange historikere mener den var innenfor nåværende Mosuls område.
Stedet er kjent som skueplass for slaget ved Gaugamela, der Aleksander den stores tallmessig underlegne hær i 331 f.Kr. vasnt en knusende seier over perserne under Dareios III.
Ifølge Strabo (Geographika 16, 1, 3) betyr Gaugamela «Kamelens hus» og var blitt etablert av Dareios I, sønn av Hystaspes, som hvile- og forrådssted for hans kamel.
Hestefamilien

De første hestedyrene

I de første periodene etter dinosaurenes utdøen, særlig i eocen var planeten preget av varme skoger. Hestedyrene oppsto som små skogdyr i Nord-Amerika og spredte seg derfra, via landbruene som oppsto, til både Sør-Amerika, Europa og Asia. Den første hesten man kjenner til er Hyracotherium, eller Eohippus (som betyr morgengry-hest). Den stammer fra tidlig eocen (for cirka 55–45 millioner år siden) og var svært liten i størrelse (omkring 60 cm lang og 20–35 cm høy). Hyracotherium levde i dampende het jungel, i sumplignende områder med store sypresser og mammuttrær. Den spiste trolig løv og skudd fra små trær i et myrlendt terreng. Fossile funn av den er også gjort i Europa, særlig i Messelgruven.

Ut på slettene

Mesohippus (som betyr mellomhest) var et hestedyr som levde for cirka 37–32 millioner år siden. Som navnet viser til at denne typen hester står midt mellom bygningen til de tidlige urhestene og de nålevende. På den tiden ble klimaet tørrere og floraen endret seg. Skogene trakk seg tilbake og de store sumpområdene tørket inn. De forhistoriske skogene ble erstattet av åpne sletter. Denne endringen favoriserte dyr som kunne løpe fort i det åpne landskapet. Det førte til at sidetærne ble reduserte, mens den midtre tåa utviklet seg i styrke. Mesohippus hadde også tegn på en begynnende hov, men den hadde fortsatt myke tråputer.

Gressetere

Vekster på sletter er gjerne næringsfattige og seige i forhold til skogsvegetasjon. Gjennom oligocen, miocen, og pliocen økte størrelsen på hestedyrene. Den første ekte graseteren blant hestene var Merychippus (som betyr drøvtyggende hest), som levde under miocen (for cirka 17–11 millioner år siden). Før den spiste hester stort sett kun løv og skudd. Disse hestene døde imidlertid ut for omkring 9 millioner år siden. Merychippus hadde tre tær, men bare den midtre hadde bakkekontakt, og var større (omkring 90 cm i skulderhøyde) enn Hyracotherium. Den midtre tåa hadde fått en forstørret hov og tredeputene mangler. På denne tiden tok noen hester seg over landbruen som oppsto mellom Nord-Amerika og Europa.
Pliohippus (Equini = moderne hestedyr), som levde under sen miocen, men er oppkalt etter pliocen, er det eldste beviset man har for hestedyr med kun en tå i bakken. Navnekaoset skyldes at tidsangivelsene har endret seg siden dette dyret ble oppdaget og navngitt. Pliohippus hadde lange lemmer og var tydelig tilpasset et liv på åpne sletter, der fart var nødvendig for å unngå fiender. Slekten spredte seg til både Sør-Amerika, Asia, Europa og Afrika.

Moderne hester

Equus oppsto først under pliocen, trolig for omkring 4–4,5 millioner år siden. E. simplicidens, som også kalles Hagermans hest, Hagermans sebra og amerikansk sebra, regnes som en av de første kjente artene i denne slekten. Den levde i Nord-Amerika, under pliocen og pleistocen, og ble først oppdaget i Hagerman, Idaho. Til tross for benevnelsen hest, så var dette dyret trolig nærmere beslektet med sebra. Slekten må ha spredt seg raskt, for tilsvarende gamle fossiler av E. livenzovensis er funnet i Vest-Europa og Russland.
I dag finnes det 7 gjenlevende arter som omfatter alle sebraer, esler og hest.
Kemano vannkraftverk

Kemano vannkraftverk  er et vannkraftverk i elven Peace River i provinsen Britisk Columbia, Canada. Det har en installert vannkraftkapasitet på 790 MW. Operatør er selskapet Rio Tinto Alcan.
Bjønnafurua

Bjønnafurua er et tre i Trollheimen i Meldal, og ble i 2014 målt til å være Norges største furu.
Bjønnafurua ble oppmålt til å være 14,23 m³ av Morten Gåsvand i 2014.
Septett

Septett er en gruppe på syv, og blant annet en vanlig sammensetning i mindre musikalske ensembler. Musikken som spilles i slike små ensembler kalles gjerne kammermusikk.
Valkyrien (TV-serie)

Seertall og mottakelse

Serien hadde høye seertall i starten. Første episode ble sett av 885 000 på TV og hadde en andel på 47,8 prosent. I tillegg så 44 000 den på Nett. (Til sammenligning ble premieren av andre sesong av Mammon sett av 692 000 og Kampen om tungtvannet fra 2015 sett av hele 1 259 000). Tallene for andre episode var 813 000 på TV og 32 000 på nett. Men etter det falt mange av, blant annet så ble femte episode sett av 553 000.
Dagbladets TV-anmelder gav den terningkast fem, mens VG og Aftenposten gav den fire. Øvrige kritikere var generelt sett positiv til serien.
Pseudexocentrus

Levevis

Larvene lever i død ved.

Utbredelse

Arten er bare kjent fra Sør-Afrika.